**ОУ ”СВ.СВ. КИРИЛ И МЕТОДИЙ”, С. КОВАЧЕВО**

**ОБЩ. СЕПТЕМВРИ, тел: 0877 789 937, e-mail:** [**oukova4evo@abv.bg**](mailto:oukova4evo@abv.bg)

### Утвърдил:................................

Директор: Трифон Богданов

**СТРАТЕГИЯ ЗА РАЗВИТИЕ**

**НА**

**ОСНОВНО УЧИЛИЩЕ “Св.Св. Кирил и Методий”**

**с.Ковачево, община Септември**

**за периода от 2017/2018 учебна година до 2020/2021 учебна година**

**І. АНАЛИЗ НА СЪСТОЯНИЕТО научилището и на външната среда**

Кратки исторически данни:

Началото на организираното образование в селото е поставено през 1865 година с откриването на килийно училище с един учител и 15 ученици. То се помещава в стая на хана. През 1883 г. с доброволен труд на населението се построява сграда на два етажа с 6 стаи. В 1885 г. училището е смесено до ІV отделение с един учител и 41 ученици. През 1908 г. училището е народно смесено и има един редовен учител. През 1936 г. настоятелството построява нова сграда на един етаж с 6 класни стаи. През 1966 - 69 г. е построен втори етаж, в тази сграда се помещава и днес. През юли и август 2013 е направен ремонт по проект за енергийна ефективност на община Септември, който включва саниране, цялостна подмяна на дограмата и изграждане на отоплителна инсталация с котел на пелети .

Днес ОУ „Св.Св. Кирил и Методий” е училище с традиции, градени в продължение наповече от седемдесетилетия, което се стреми постоянно да обновява своята база със стремеж да отговори на високите изисквания пред българското образование.

**Участници в учебно-възпитателния процес**

Най-голямото богатство на ОУ „Св.Св. Кирил и Методий” са неговите ученици и учителите, които ги обучават. Педагогическият колектив се състои от правоспособни и квалифицирани учители, по-голямата част от които са с дългогодишен стаж и опит в системата на образованието.

Постигнати са успехи в следните направления:

* 1. подобрено е качеството на образователния процес, доказателство за което е по-високият успех по някои учебни предмети спрямо минали учебни години;
  2. педагогическите кадри търсят възможности да се квалифицират активно и целенасочено;
  3. значителни са постиженията на училището в областта на спорта на общинско ниво;
  4. непрекъснато се обогатява и обновява материалната база въпреки недостатъчните финансови средства;
  5. подобрява се взаимодействието с родителската общественост, за да е съпричастна към проблемите на училището и да оказва ефективно съдействие за решаването им;
  6. заздравява се взаимодействието между ОУ „Св.Св. Кирил и Методий” и детската градина в селото, като по този начин се осъществява приемственост - детска градина – първи клас и се съдейства за безпроблемната адаптация на първокласниците;

 Приемането на ученици в първи клас става по местоживеене, като на среща през месец март всяка година училищното ръководство запознава родителите на бъдещите първокласници с материалната база и изискванията на учебното заведение.

Като основен и съществен проблем в училището през последните години се очертава напускащите и отпадащи ученици – заради ранни бракове или миграция на родителите, свързана с търсене на работа. Учителите и училищното ръководство предстои да разработят програма за съвместни дейности с кметството и общината за привличане на повече ученици за сметка на пътуващите – има движение на ученици, пътуващи с безплатните училищни автобуси, въпреки осигуреността с училище и детска градина в селото.

* **Кадрови ресурс от 2016 / 2017 г.:** директор – 1; учители – 13**;** у/чители в ЦОУД – 5 /4 в начален етап и 1 в прогимназиален/; непедагогически персонал – 5; медицинска сестра – 1. От педагогическия персонал 1 учител е с ІІ ПКС и един с V ПКС.

През последните 5 години състоянието е следното:

|  |  |  |
| --- | --- | --- |
| **Учебна година** | **Брой ученици /с ПГ/** | **Брой паралелки** |
| 2016/2017 | 169 | 10 |
| 2015/2016 | 178 | 10 |
| 2014/2015 | 201 | 11 |
| 2013/2014 | 201 | 11 |
| 2012/2013 | 193 | 11 |

През същите тези учебни години състоянието на персонала е следното:

|  |  |  |  |  |
| --- | --- | --- | --- | --- |
| **Учебна година** | **Непедагогически персонал** | **Педагогически персонал** | **Образователно- квалификационна степен на педагог. персонал** | **ПКС и научна степен** |
| 2016/2017 | 7 | 19 | 10 магистър,  7 бакалавър,  2 проф.бакалавър | **2** |
| 2015/2016 | 7 | 19 | 10 магистър,  7 бакалавър,  2 проф.бакалавър | 2 |
| 2014/2015 | 7 | 20 | 11 магистър,  7 бакалавър,  2 проф.бакалавър | 3 |
| 2013/2014 | 7 | 17,5 | 8 магистър,  7 бакалавър,  2.5 проф.бакалавър | 1 |
| 2012/2013 | 7 | 17.5 | 8 магистър,  7 бакалавър,  2.5 проф.бакалавър | 1 |

**Учебно-възпитателна дейност**

Образование и възпитание в ОУ „Св.Св. Кирил и Методий” получават между 160 и 200 ученици /през 2013-2014-2015-2016 г.2017/, разпределени в 5 паралелки от начален етап и 4 паралелки от прогимназиален етап. Към училището има полудневна детска градина – 1 група, и 5 полуинтернатни групи.

Всяка учебна година училището осъществява рекламно-информационна дейност, която включва:

* провеждане на родителски срещи във връзка с прием в І клас;
* посещение от начални учители на открити занятия в детските градини;
* наблюдение на открити уроци в първи клас от децата, посещаващи детската градина в района на училището;
* изнасяне на екипно подготвени от начални и детски учители открити уроци с бъдещите първокласници;
* съвместни дейности с децата от детските градини и четвъртокласниците;
* провеждане на училищни празници и тържества с участието на родители и общественици.

В резултат на това ОУ „Св.Св. Кирил и Методий” е прието от обществеността и родителите със своя собствен облик, който отговаря на променящите се потребности на учениците и е съобразен с новите тенденции и методи на образованието.

В училището се дава възможност на учениците да участват в извънкласни дейности:

1. Музикална- танцова формация /фолклорна/
2. Групи по баскетбол , волейбол, тенис на маса
3. Театрална трупа
4. Работа по проект“Твоят час“

Нисък е обаче процента на завършващите седмокласници и осмокласници, които продължават образованието си. Освен успехът, решаващ фактор се оказва семейната среда и възпиращите фактори на възпитанието и религията в семейството. В тази посока определено има над какво да се работи не само в училището, но и с кметството, общината и неправителствения сектор.

През последните години средният успех на учениците от прогимназиалния етап в края на учебната се запазва и показва стабилност. Значително по-висок е успехът на учениците от началния етап.

Работата за личностното развитие на учениците се реализира по отделните учебни предмети и в разнообразната извънкласна и извънучилищна дейност. В цялостната учебна и извънкласна дейност на учениците има и много възпиращи фактори- недобрата материална база за лабораторни упражнения, липсата на физкултурен салон, недостатъчната роля и съдействие на семейството , ниския социален и материален статус и др.

**Материално-техническа база**

ОУ „Св.Св. Кирил и Методий” се състои от основна сграда на 2 етажа и една прилежаща към нея пристройка, използвана за склад, поради недостиг на средства за завършване.

Материално-техническата база се модернизира постепенно. Училището придобива все по-добър естетически вид. Има обзавеждане с маси, столове и техника по проект на община Септември за оптимизация на училищната мрежа /2009/. Не всичко от мебелите обаче е ергономично и функционално от гледна точка на възрастовите особености на децата. Учителската стая, административните помещения – дирекция и канцелария, са обновени. Оборудвани са компютърни кабинети /2 бр./ с 20 компютъра и 20 работни места. Нов вид има и стаята за хранене.

През 2014г. са спечелени 2 проекта /един по програма на ПУДООС „Обичам природата и аз участвам” – за 5000 лв., с който възстановихме оградата на спортната площадка и създадохме зелена алея към нея/ и втори – за училищно оборудване и обзавеждане на стойност 17 000 лв., който включва и изграждане на нови подови настилки в 4 кабинета на втория етаж.

През 2015г. спечелихме проект за обновление на компютърните кабинети по програма ИКТ на МОН с 20 нови терминали /раб.места/ и преоборудвахме компютърните кабинети.

**Основен проблем е липсата на физкултурен салон.**

**През учебната 2017/2018г. ще бъде обурудвана една от стаите за физкултурен салон ,една стая за хореография и една за занимания по интереси.**

**Анализ на заобикалящата среда и взаимодействие с извънучилищни институции, организации и партньори**

ОУ „Св.Св. Кирил и Методий” е едно от старите основни училища в общината. Има свой облик и традиции. Училището e разположено близо до центъра на селото, а голяма част от учениците живеят в покрайнините. Пътният трафик е натоварен, което затруднява учениците и родителите им.

Работата с родителите на учениците се осъществява по време на родителски срещи и индивидуални разговори с тях при възникнали проблеми. Класните ръководители осъществяват постоянна и своевременна връзка с родителите на учениците и до голяма степен са запознати със семейната среда, в която те растат.

В ОУ „Св.Св. Кирил и Методий” няма изградено училищно настоятелство. В услуга на бързата и коректна комуникация между родители, ученици и преподаватели ръководството създаде сайт на училището .

През учебната 2016-2017г.бе изграден Обществен съвет

Училището осъществява постоянно връзки и взаимодействия с институциите, от които пряко зависи финансирането и наблюдението на учебно-възпитателния процес в него:

-съвместна дейност с община , МОН, РУО на МОН – гр. Пазарджик;

-Партньорство с учебни заведения ;

-взаимодействие с неправителствени организации, специализирани образователни звена.

-взаимодействие със синдикалните организации.

Училището като институция функционира в условията на променена и агресивна среда, която оказва силно влияние върху мотивите за учене, а също така и върху поведението на учениците.

**SWOT – АНАЛИЗ**

|  |  |
| --- | --- |
| Силни страни   * добри резултати и постижения на учениците при участието им в извънучилищни дейности (състезания, конкурси);  1. - паралелки с оптимална пълняемост; 2. - приемственост детска градина/първи клас; 3. - целодневно обучение и възпитание на учениците от І до 6 клас; 4. - взаимоотношения „учител-ученик” - белязани с активност, доверие, подкрепа и добронамерена критика; 5. - квалифициран човешки ресурс; 6. - качествено преподаване и систематично използване на обратната връзка за оптимизиране на процеса на обучение;  * отговорно отношение на учителите към работния процес и служебните задължения;  1. - здрави и конструктивни работни взаимоотношения; 2. - ясно регулирани компетентности на органите на управление (педагогически съвет, методически обединения); 3. - ефикасни взаимодействия при външни контакти; 4. - редовна обмяна на мнения със социалните партньори (родители, служби, социални звена и др.); 5. - конструктивни отношения с родителите; 6. - едносменен режим; 7. - изрядна документация; 8. - благоприятно местоположение; 9. - функционална материална база; 10. - медицински кабинет ; 11. - училищен стол; 12. - сгради и инфраструктура, оптимално пригодени за учебна дейност.   - наличие на съвременна техника и компютърен кабинет с нови компютри  –  добра работа с деца със СОП, съвместно с ресурсните учители   * Наличие на разширена INTERNET мрежа;WiFi * Функциониращ обществен съвет * Участие в проект“Твоят час“ с 8 групи | Слаби страни  - липса на реално функциониращ ученически съвет;  - липса на педагогически съветник;  - липса на главен учител  - липса на училищно настоятелство;  - заплати, несъобразени с пазара на труда;   * ниска активност на методическите обединения; * неефективно използване на възможностите на училищния имот за получаване на допълнителни финансови приходи; * недостатъчни финансови средства за провеждане на извънурочни и извънкласни дейности * недостатъчна работа по разработване на проекти за финансиране на дейности; * Недостатъчно съвременна материално техническа база в някои кабинети/химия,физика/   - Колебания и непоследователност при използването на иновативни и интерактивни методи и средства в обучението при част от педагогическия персонал  - Слаба заинтересованост от страна на някои родители към учебния процес и поведението на учениците, което се предава и на децата им;   * Негативно отношение към училището и липса на мотиви за учене от страна на все повече ученици; * Слаба мотивация на учителите за ПКС * Ограничено финансово осигуряване за някои дейности |
| ВЪЗМОЖНОСТИ  /Дейности за преодоляване на рисковете/  –         Анализ на демографската перспектива на община Септември и региона в период 3-5 години;  –         Привеждане на план-приема на училището в съответствие с демографските тенденции в период 2016-2020 г.;  –         Повишаване на квалификацията и обмяна на добри педагогически практики сред учителите;  –         Прилагане на иновативни методи и подходи в учебната и възпитателна работа с учащите се;  –         Активно включване на педагози и ученици в разработване на проекти;  –         Обогатяване на извънкласната, спортната и художествената самодейност;  –         Създаване на оптимални условия за изучаване информационно-комуникативни технологии  - Създаване на възможности за участие на родителите в обществения съвет според новия Закон за ПУО.  -100% пребиране и задържане на учениците с помощта на изградените мобилни групи | РИСКОВЕ  - Увеличава се броят на напусналите ученици, поради заминаване в чужбина;  - Нарастване на броя ученици, които живеят в нездрава семейна среда.  - Намаляване като цяло броят на учениците на територията на общината  в резултат на отрицателния естествен прираст и миграцията към по-големите населени места в страната, както и към чужбина./Справка за родените в община Септември/  - Недостатъчна мобилизация на капацитета на човешките ресурси за утвърждаване на училището като водещо.  - Недостатъчно ефективно използване на материално – техническата база.  - Недостатъчни финансови ресурси за постигане на целите и реализиране на промяната  - Родителска незаинтересованост, липса на контрол от страна на семейството, отрицателно въздействие от страна на средата, лоши битови условия, социална изолация; |

**ІІ. СТРАТЕГИИ И ПРИОРИТЕТИ В РАЗВИТИЕТО НАОУ „Св.Св. Кирил и Методий” ДО 2020 ГОДИНА**

**МИСИЯ**

1. Поддържане на високо качество и ефективност на цялостния образователен процес в съответствие с изискванията на ЗПУО и „Европа 2020“, както и на всички поднормативни актове, за да отговорим на предизвикателствата на времето, в което живеем.

2. Осигуряване на всеки ученик на функционална грамотност в областта на общообразователните предмети.

3. Придобиване на повече знания при изучаване на информационните технологии и тяхното практическо приложение в целия образователен процес и пълноценно използване на модернизираните компютърни кабинети.

4. Спечелване и успешна реализация на различни национални и международни проекти.

5. Изграждане на стабилни партньорства и на взаимоотношения на толерантност и разбирателство.

6. Възпитаване и изграждане на необходимите социални умения на младите хора за общуване и правилно поведение в обществото.

7. Да изградим личности, възпитани в дух на родолюбие и патриотизъм, с модерно виждане за света и с висока степен на конкурентоспособност, така че да превърнем България в просперираща европейска държава.

8. Развиване и поддържане на физическата дееспособност и подготовка за активен и здравословен начин на живот.

**ВИЗИЯ**

1. ОУ „Св.Св. Кирил и Методий” ще запази своя облик и традиции. То ще се развива като училище с два етапа на основна образователна степен:

- начален етап: 1. – 4. клас;

- прогимназиален етап: 5. – 7. клас, съгласно новата образователна структура.

2. Постигането на качествен образователен процес ще бъде реализирано с помощта на висококвалифицирани педагози, които имат съвременно мислене и могат успешно да приложат стандартите на новия ЗПУО.

3. С автономията, която ни позволява новият ЗПУО, ние ще разработим съвременни програми за факултативни и избираеми форми за придобиване на компетентности в съответствие с потребностите и интересите на учениците.

4. Ще приложим различните форми на обучение, заложени в новия ЗПУО – самостоятелна, индивидуална и комбинирана, с цел да отговорим на потребностите и да дадем достъп до образование, както и за да предотвратим преждевременно отпадане и ранно напускане на училище.

5. Ще продължим да изграждаме и модернизираме учебната и спортната база за постигане на заложените в нашата мисия приоритети, дооборудване на класните стаи с ИКТ.

6. С цел да отговорим на изискванията за създаване на приобщаващо и подкрепящо образование, ще осигурим екип от висококвалифицирани специалисти: психолог, ресурсен учител, логопед, екип, който ще направи оценка и ще осъществи допълнителна подкрепа на деца и ученици, имащи необходимост от приобщаване и социализация.

7. Ще изработим и ще се ръководим от Етичен кодекс на училищната общност, в създаването на който участват ПС, Общественият съвет и ученическото самоуправление.

8. Ще продължим да осъществяваме целодневна организация на учебния процес като инструмент за превенция на отпадане от училище, за осигуряване на специализирана помощ при подготовката, за развиване на таланти и удовлетворяване на потребности и интереси.

9. Ще продължим да работим активно по програми на МОН и Европейския съюз, като създадем цялостна организация, в която ще бъдат включени ученици и техните семейства, педагози, представители на Обществения съвет и на местните общности.

10. В следващия 3-годишенпериод ще продължим да изграждаме навици за здравословен начин на живот, като запазим целодневната лекарска грижа, както и традиционните форми на предходните проекти като „Училищен плод“, „Училищно мляко”, както и ще се включим в нови такива..

11.Ще възстановим училищната библиотека, за да я превърнем в любимо място за отдих и творчество.

13. За да възпитаваме и изграждаме дух на родолюбие, ще задълбочим и разширим инициативите, свързани с миналото и фолклорните традиции на Тракия, на нашия край и на родината ни, ще продължим да изучаваме българския фолклор.

**ЦЕННОСТИ И ПРИОРИТЕТИ В РАЗВИТИЕТО**

- Високо развитие на: родноезиковата подготовка, чуждоезиковата подготовка, подготовката в областта на информационните технологии и подготовката по всички други предмети.

- Формиращо оценяване и самооценяване.

- Обучение в сътрудничество между основните партньори в училищната общност – ученици, учители и родители.

- Висок професионализъм на педагогическия екип.

~~-~~ Ефективна управленска дейност

- Добро взаимодействие със социалната среда и държавните и обществените организации, свързани с проблемите на образованието и възпитанието на младите хора.

- Продължаване, обогатяване и утвърждаване на традиции и ритуали в училищния живот.

**Акцент в работата на колектива е изпълняване очертаните приоритети в дейността на МОН и РУО – повишаване обхвата на учениците, подобряване резултатите от НВО , родноезиковата подготовка и по-добро владеене на книжовен български език.**

**ГЛАВНА ЦЕЛ НА СТРАТЕГИЯТА**

**-** Издигане на качеството на процеса на обучение за постигане на ДОС.

- Поставяне на ученика в центъра на цялостната педагогическа дейност в училищната общност.

- Поставяне на ученика в отговорна активна позиция при овладяване на знанията, формиране на различни компетенции по различните учебни предметии развитие на умения за учене през целия живот.

- Практическа приложимост на изучаваното учебно съдържание и използване на методите за обучение чрез активни дейности.

- Използване на различни форми за мотивиране на персонала.

- Обогатяване на материалната база, разширяване на сградния фонд и допълнително финансиране.

**РЪКОВОДНИ ПРИНЦИПИ В ДЕЙНОСТТА НА УЧИЛИЩНАТА ОБЩНОСТ**

- Разширяване на автономността на субектите в училище.

- Хуманизация на процеса на образование.

- Иновативност и творчество.

- Толерантност и позитивна етика.

**ІІІ. ФИНАНСОВО ОСИГУРЯВАНЕ НА ИЗПЪЛНЕНИЕТО НА СТРАТЕГИЯТА**

- Чрез средства от бюджета на училището.

- Чрез средства, осигурени от Обществения съвет, благотворителни базари на учениците, спонсорства и дарения.

- Чрез кандидатстване по проекти.

-Собствен труд и труда на родителите за осъществяване на текущи и частични ремонти и естетизиране на средата с цел икономия на средства.

**ІV. ИДЕИ И ДЕЙНОСТИ ЗА РЕАЛИЗИРАНЕ НА СТРАТЕГИИТЕ И ПРИОРИТЕТИТЕ В ИЗПЪЛНЕНИЕ НА МИСИЯТА И ПОСТИГАНЕ НА ВИЗИЯТА (ПЛАН ЗА ДЕЙСТВИЕ)**

**ПЛАН ЗА ДЕЙСТВИЕ С ФИНАНСИРАНЕ:**

|  |  |  |  |
| --- | --- | --- | --- |
| **№** | **Дейност** | **финансиране** | **срок** |
| 1. | Изработване и утвърждаване на цялостна концепция за провеждане на образователния процес – учебен план и програми, Етичен кодекс, методически обединения и комисии, план-прием, целодневно обучение. | Делегиран бюджет | до 15.09. на всяка година |
| 2. | Обновяване и оборудване на класни стаи и кабинети за прогимназиален етап. | Делегиран бюджет и външно финансиране | 2017 / 2018 |
| 3. | Достъп до интернет във всяка класна стая и кабинет. | Делегиран бюджет и дарения | септември 2016 г. |
| 4. | Изграждане на специализиран кабинет за приобщаващо и подкрепящо образование. | Делегиран бюджет | 2017 /2018 |
| 5. | Ремонт на външна спортна площадка, изграждане на съоръжения за различни видове спорт, корт за тенис или затревено футболно игрище. | общинско финансиране спонсорства, проекти | 2016 – 2018 г. |
| 6. | Обурудване на физкултурен салон | Делегиран бюджет | постоянен |
| 7. | Участие в квалификационни форми на педагогическия състав. | Делегиран бюджет, синдикати, община | постоянен |
| 8. | Разработване, спечелване и реализиране на национални и европейски проекти. | Фондове на ЕС | постоянен |
| 9. | Продължаване на работата по програми „Училищен плод” , „Училищно мляко“ | Министерство на земеделието и Министерство на образованието | постоянен |
| 10. | Доразвиване на традициите за съвместни тематични изяви с читалището | Смесено финансиране | постоянен |
| 11. | Продължаване на традицията за провеждане на благотворителни Коледни и Великденски базари | Дарения, спонсорство | всяка учебна година |
| 12. | Провеждане на традиционен училищен спортен празник, участия в районни и общински спортни състезания. | Делегиран бюджет,  129 ПМС | постоянен |
| 13. | Участие в проект“Твоят час“ | Европейско финансиране | 2016/2018 |

| **СТРАТЕГИИ, ЦЕННОСТИ И ПРИОРИТЕТИ** | **ИДЕИ И ДЕЙНОСТИ ЗА РЕАЛИЗИРАНЕТО ИМ** |
| --- | --- |
| - Високо развитие на: родноезиковата подготовка, чуждоезиковата подготовка, подготовката в областта на информационните технологии и подготовката по всички други предмети.  - Формиращо оценяване и самооценяване.  - Обучение в сътрудничество между основните партньори в училищната общност – ученици, учители и родители.  - Издигане на качеството на образование за постигане на ДОС.  - Практическа приложимост на изучаваното учебно съдържание и използване на методите за учене чрез действие. | 1. Формиране на екип от висококвалифицирани учители чрез:  - повишаване на квалификацията на дългогодишните педагогически кадри;  - провеждане на целенасочен подбор на новоназначените учители, притежаващи висока квалификация и владеещи чужди езици, ако това се изисква по учебен план на съответния предмет, притежаващи опит за реализирането на проекти;  - приоритетно привличане на учители – бивши възпитаници на училището.  2. Провеждане на тематични ПС с цел повишаване на вътрешноучилищната квалификация.  3. Осъществяване на сътрудничество между учителите от училището с учители от други водещи училища с цел обмен на добри педагогически практики.  4. Обезпечаване на процеса на обучение с достатъчно технически средства и други необходими пособия.  5. Използване на интерактивни методи на обучение.  6. Използване на информационните технологии в процеса на обучение по всички предмети.  7. Мотивиране на учениците за участие в учебния процес чрез качествено обучение.  8. Въвеждане на нови форми за проверка и оценка на знанията на учениците (тестове).  9. Организиране и провеждане на вътрешноучилищни състезания, олимпиади, изложби, викторини по различни предмети.  10. Привличане в училище на мотивирани ученици чрез провеждане на целенасочена рекламна кампания.  11. Съвместна работа по образователни проекти.  12. Повишаване на нивото на трудовата дисциплина.  13. Усъвършенстване на съществуващите училищни учебни планове и при необходимост разработване на нови, отговарящи на търсенето от учениците и на ресурсите, с които разполага училищната общност. |
| - Поставяне на ученика в центъра на цялостната педагогическа дейност в училищната общност.  - Поставяне на ученика в отговорна активна позиция при овладяване на знанията и развиване на способностите за самостоятелно търсене и използване на информация от разнообразни източници.  - Подобряване на процеса на педагогическо взаимодействие между основните партньори в училищната общност – ученици, учители и родители. | 1. Развиване на ученическото самоуправление в училище.  2. Предприемане на мерки за намаляване на броя на отсъствията от учебни часове чрез своевременно информиране на родителите.  3. Осъществяване на съвместни инициативи от ученици, учители и родители.  4. Обогатяване и разнообразяване на извънкласните дейности и заниманията със спорт (ИУЧ, ФУЧ, ФВС).  5. Утвърждаване на традиции и символи и награди на училището.  6. Включване на ученици и родители в разработване на проекти.  7. Прилагане на нови и разнообразни форми за работа с родители.  8. Превенция на агресията, тормоза и други негативни прояви в училищната общност.  9. Организиране на дейности за борба с противообществените прояви и противодействие срещу наркоманията и сектите. |
| - Ефективна управленска дейност. | Демократизиране на управлението на училищната общност чрез:  - Включване на максимален брой учители във вземането на управленски решения, чрез учaстието им в дирекционни съвети, методически съвети и комисии.  - Организиране на по-добра вътрешноучилищна информационна система.  - Изграждане на ръководен екип.  - Създаване на партньорски взаимоотношения със синдикалните организации в училище. |
| - Използване на различни форми за мотивиране на персонала. | 1. Увеличаване на индивидуалните трудови възнаграждения на работещите в рамките на утвърдените средства в делегирания бюджет.  2. Формиране на система от морални стимули, изготвяне на Етичен кодекс.  3. Осигуряване и организиране на квалификацията на учителите, провеждане на обученияна колектива, семинари и др. |
| - Добро взаимодействие със социалната среда и държавните и обществените организации, свързани с проблемите на образованието и възпитанието на младите хора. | - Изграждане на работещо и ефективно Училищно настоятелство чрез привличане в него на бивши ученици, родители и общественици.  - Създаване на екип за прилагане на механизма за обхват на отпаднали ученици  - Работа с Обществения съвет |
| - Материална база и допълнително финансиране. | 1. Работа по привличане на спонсори.  2. Разработване на проекти за обогатяване на училищната МТБ.  3. Разширяване на сградния фонд и построяване на физкултурен салон.  4. Естетизация на училищния двор.  5. Създаване на училищна библиотека, актуализиране и обогатяване на фонда на библиотеката.  9. Текущи ремонти в кабинети и класни стаи.  10. Обезпечаване на подходящо обзавеждане на кабинети и класни стаи.  12. Дооборудване на класните стаи със съвременни интерактивни средства за обучение – проектори, мултимедийни дъски и приложения |
| - Ефективна рекламна кампания. | 1. Изграждане на постоянен екип от учители, разработващи рекламната стратегия на училището.  2. Осигуряване на достатъчно средства по реализиране на рекламата.  3. Включване в рекламната дейност на учители, родители и ученици. |

**Заключение**

* Срок за изпълнение на тази стратегия са  учебните 2016-2020 години.
* Стратегията се актуализира в началото на всяка учебна година и в случаи на значителни промени в организацията на работа в училището или на нормативните актове за средното образование.
* Със стратегията за развитието на училището са запознати всички членове на

колектива, учениците, родителите, РУО – Пазарджик.

 Стратегията е приета на Педагогически съвет с Протокол  № .......   от .......09.2017година.Настоящата Стратегия за развитие е разработена на основание чл. 70, чл. 263. (1) /ПС/ и чл. Чл. 269. (1) /Общ.съвет/ от ЗПУО и чл. 7 от ЗФУКПС. Стратегията за развитие обхваща периода от 2016 до 2020 година, като се актуализира на две години или при необходимост.

**НОРМАТИВНА ОСНОВА НА НАСТОЯЩАТА СТРАТЕГИЯ СА:**

1. НАЦИОНАЛНА СТРАТЕГИЯ ЗА НАСЪРЧАВАНЕ И ПОВИШАВАНЕ НА ГРАМОТНОСТТА (2014 – 2020);

2. НАЦИОНАЛНА СТРАТЕГИЯ ЗА РАЗВИТИЕ НА ПЕДАГОГИЧЕСКИТЕ КАДРИ

3. НАЦИОНАЛЕН ПЛАН ЗА ИЗПЪЛНЕНИЕ НА ДЕЙНОСТИТЕ ПО НАЦИОНАЛНА СТРАТЕГИЯ ЗА РАЗВИТИЕ НА ПЕДАГОГИЧЕСКИТЕ КАДРИ (2014-2020)

4. НАЦИОНАЛНАТА СТРАТЕГИЯ ЗА УЧЕНЕ ПРЕЗ ЦЕЛИЯ ЖИВОТ ЗА ПЕРИОДА 2014 – 2020 ГОДИНА

4. Закон за предучилищното и училищно образование /ЗПУО/.

5. НАРЕДБА №9 от 19.08.2016г.за институциите в системата на предучилищното и училищното образование

6. Наредба №8 от 11.08.2016г.за информацията и документите за системата за предучилищното и училищното образование

7. Наредба № 10 от 01.09.2016г.за организация на дейностите в училищното образование

8. Наредба № 5 от 30 ноември 2015 г. за общообразователната подготовка, *в сила от 08.12.2015 г.*,*издадена от министерството на образованието и науката, обн. дв. бр.95 от 8 декември 2015г.*

9. Наредба № 11 от 01.09.2016г.за оценяване на резултатите от обучението на учениците

10. Наредба № 12 от 01.09.2016г. за статута и професионалното развитие на учителите, директорите и другите педагогически специалисти

11. Наредба № 6 от 11.08.2016г.за усвояването на българския книжовен език

12. Наредба № 4 от 30 ноември 2015 г. за учебния план *в сила от 04.12.2015 г., издадена от министерството на образованието и науката, обн. дв. бр.94 от 4 декември 2015г*

13. Европейската референтна рамка за ключовите компетентности за учене през целия живот

14. Стратегия за образователна интеграция на децата и учениците от етническите малцинства

15. Национална програма за интеграция на деца със специални образователни потребности /Стандарт за приобщаващо образование/

16. Национален план за интегриране на деца със специални образователни потребности и/или хронични заболявания в системата на народната просвета Дейности за периоди 2004-2007 г.

17. Национална програма и план за по-пълно обхващане на учениците в задължителна училищна възраст.

18..Стратегия за намаляване дела на преждевременно напусналите образователната система / 2013-2020г/,

19. Национална стратегия за въвеждане на ИКТ в училищата

20. Национална програма за развитие на физическото възпитание и спорта.

21. СПЕЦИФИКАТА НА КОНКРЕТНОТО УЧИЛИЩЕ ОТ СТАНДАРТА ЗА ИНСТИТУЦИИТЕ.